Матвиенкэ Валентинэ фокIадэм и 8-м Къэбэрдей-Балъкъэрым къэкIуащ. Урысей Парламентым и Ищхьэ палатэм и УнафэщIым Налшык аэропортым щыIущIащ УФ-м и Президентым и полномочнэ лIыкIуэу КИФЩI-м щыIэ Белавенцев Олегрэ КъБР-м и Iэтащхьэ КIуэкIуэ Юрийрэ
Дыгъуасэ Къэбэрдей-Балъкъэрым къэкIуащ Урысей Федерацэм ФедерацэмкIэ и Зэхуэсым ФедерацэмкIэ и Советым и УнафэщI Матвиенкэ Валентинэ. Урысей Парламентым и Ищхьэ палатэм и УнафэщIым Налшык аэропортым щыIущIащ УФ-м и Президентым и полномочнэ лIыкIуэу КИФЩI-м щыIэ Белавенцев Олегрэ Къэбэрдей-Балъкъэрым и Iэтащхьэ КIуэкIуэ Юрийрэ.
Зэраубзыхуам тету, ар КIуэкIуэ Юрий IущIащ, Iуащхьэмахуэ щIыналъэм щыIэ щытыкIэм тепсэлъыхьащ, республикэм и IуэхущIапIэ зыбжанэм щыIащ, апхуэдэуи Къэбэрдей-Балъкъэрымрэ Урысеймрэ я лъэпкъхэр зэрызэкъуэувэрэ илъэс 460-рэ зэрырикъум теухуа дауэдапщэхэм хэтащ.
Тенджыз Ланэ.
